VENDIM
Nr. 381, datë 31.8.2022

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME BULQIZË SHA

Në mbështetje të neneve 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12.2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12.2015 “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 

KOMISIONI KOMBËTAR RREGULLATOR,

Në mbledhjen e datës 31.8.2022 pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e UK Bulqizë sh.a. për miratimin e tarifave të shërbimit të furnizimit me ujë dhe kanalizime, me anë të shkresës nr. 387 prot., datë 1.9.2021, me lëndë “Kërkesë për nivel të ri tarifor për shërbimin e furnizimit me ujë dhe largimin (kanalizime) e ujërave të ndotura”, plotësuar dokumentacioni me shkresën nr. 579 prot., datë 16.12.2021, të paraqitur pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për ndryshimin e tarifave në zonën e shërbimit për të tria kategoritë e konsumatorëve, të shoqëruar me dokumentacionin përkatës sipas përcaktimeve të parashikuara në ligjin nr. 8102 dhe vendimin nr. 40, të KKRR-së, 

VËREN SE: 

[bookmark: _Hlk14333638][bookmark: _GoBack]1. Paraqitja e kërkesës për vendosjen e tarifave të shërbimit të furnizimit me ujë dhe largimin e ujërave të ndotura dhe tarifën fikse të shoqërisë UK Bulqizë është në përputhje me përcaktimet dhe procedurën e parashikuar në vendimin nr. 40, dhe me vendimin 538, datë 30.12.2021  vendosi fillimin e procedurës për shqyrtimin e aplikimit për propozimin e bërë nga UK Bulqizë për nivel të ri tarifor për shërbimet UK për të gjithë zonën e riorganizuar të shërbimit në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
2. Ujësjellës-Kanalizime Bulqizë në dokumentacionin e paraqitur pranë ERRU-së, me shkresën nr. 387 prot., datë 1.9.2021, plotësuar dokumentacioni me shkresën nr. 579 prot., datë 16.12.2021 “Kërkesë për nivel të ri tarifor për shërbimin e furnizimit me ujë dhe largimin (kanalizime) e ujërave të ndotura” propozon ndryshim të nivelit tarifor për të tre kategoritë e konsumatorëve, sipas tabelës nr. 1, ku sipas nivelit tarifor që aplikohet aktualisht nga shoqëria, zonat e shërbimit janë grupuar si më poshtë:  
Zona 1 përfshin njësinë administrative: Bulqizë, Gjoricë;  
Zona 2 përfshin njësinë administrative: Shupenzë, Ostren;   
Zona 3 përfshin njësinë administrative: Zerqan, Fushë-Bulqizë, Trebisht;  
Zona 4 përfshin njësinë administrative: Krastë.  

Tabela 1. Tarifat aktuale dhe të propozuara nga shoqëria sipas kategorisë së konsumatorëve 
	Kategoria e klientëve
	Zona e shërbimit

	
	Tarifat aktuale
	Tarifat e propozuara
	Ndryshimi

	
	Zona 1
	Zona 2
	Zona 3
	Zona 4
	Zona 1
	Zona
2
	Zona 3
	Zona   4
	Zona 1
	Zona 2
	Zona 3
	Zona   4

	A. Shërbimi i FU 
(me matës)
	Lek/m3
	Lek/m3
	Lek/m3

	1. Klientë familjarë 
	17
	25
	17
	-
	25
	25
	20*
	-
	+8
	0
	+3
	-

	2. Klientë publikë
	55
	75
	+20

	3. Klientë publikë 
    (spitalet)
	45
	55
	+10

	4. Klientë privatë 
	75
	83.3
	+8.3

	B. Shërbimi i FU 
 (pa matës) 
	Lek/muaj/ lidhje
	Lek/m3
	Lek/muaj/ lidhje
	Lek/m3
	Lek/muaj/ lidhje
	Lek/m3

	1. Klientë familjarë
    (Krastë) 
	316
	316
	250
	30
	400
	400
	316
	25
	+84
	+84
	+96
	-5

	C. Shërbimi i KUN
	Lek/m3
	Lek/m3
	Lek/m3

	1. Klientë familjarë
	0
	10
	+10

	2. Klientë publikë
	0
	17
	+17

	3. Klientë publikë  
    (spitalet)
	0
	15
	+15

	4. Klientë privatë
	0
	17
	+17

	D. Tarifë fikse  
     shërbimi
	Lek/muaj/ lidhje
	Lek/muaj/ lidhje
	Lek/muaj/ lidhje

	1. Klientë familjarë
	100
	100
	0
	100
	100
	0
	0
	+100
	0

	2. Klientë publikë
	100
	100
	0

	3. Klientë publikë 
(spitalet)
	100
	100
	0

	4. Klientë privatë
	100
	100
	0


[bookmark: _Hlk69376945][bookmark: _Hlk18486285]*Shoqëria ka kërkuar unifikimin e tarifës volumetrike në nivelin 25 lekë/m3 në të gjithë zonën e shërbimit, nëpërmjet një kërkesë dërguar me e-mail, duke trajtuar nivelin e kërkuar të tarifës volumetrike për zonën 3 prej 20 lekë/m3, si një lapsus në dokumentacionin e dërguar për aplikim.  
3. Shoqëria UK Bulqizë, sipas të dhënave të pranuara ofron shërbimin e furnizimit me ujë me treguesit e performancës, përkatësisht: mbulimi me shërbime të FU në 46.5% të popullsisë në zonën e juridiksionit të saj, shërbimin e largimit të ujërave të ndotura për 20.9% të popullsisë, uji pa të ardhura në nivelin 49.4%, normë korrente e arkëtimit prej 70.2%, nga shërbimet FU dhe KUN, UK Bulqizë mbulon kostot e operimit në nivelin 91.4%, ndërsa kostot totale i mbulon 90.8%.
4. Në aplikimin e shoqërisë me referencë vitin e mbyllur 2020, si dhe duke konsideruar tarifat e reja të propozuara, shoqëria ka përcaktuar gjithashtu objektivat që do realizohen në vitin 2022. Treguesit kryesorë të performancës për të dy vjetët, përkatësisht 2020–2021, si edhe objektivat për vitin 2022, jepen në tabelën e mëposhtme.
Tabela 2. Treguesit kryesorë të performancës sipas shoqërisë për vitet 2020–2021–2022
	[bookmark: _Hlk535480858]Treguesit e performancës
	Njësia
	Treguesit e performancës sipas shoqërisë


	
	
	Viti 2020
	Viti 2021 
sipas raportimit  
	Viti 2022
Parashikimi

	1. Uji pa të ardhura
	%
	49.4
	46.3
	27

	2. Mbulimi me ujë
	%
	46.5
	51
	54

	3. Mbulimi me KUN
	%
	20.9
	21
	21

	4. Niveli i matjes
	%
	23.4
	25.0
	70.5

	5. Norma e arkëtimit korrent
	%
	70.2
	81
	83.4

	6. Norma e arkëtimit të përgjithshëm
	%
	102
	96.0
	93

	7. Vazhdimësia e furnizimit me ujë 
	orë/ditë
	10
	12
	14

	8. Eficienca e stafit 
	staf/1000 lidhje UK
	9.1
	9.9
	5.9

	9. Mbulimi i kostove O&M
	%
	91.4
	77.4
	129.3

	10. Mbulimi i kostove totale
	%
	90.8
	69.2
	129.3



[bookmark: _Hlk18486201][bookmark: _Hlk60818676][bookmark: _Hlk525895083]5. Shoqëria në relacionin e saj e justifikon nevojën e ndryshimit të tarifave sipas argumenteve të mëposhtme:   
[bookmark: _Hlk536622332]a) Për arsye të riorganizimit në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”.   
b) aplikon për tarifa pas një periudhe 10 vjeçare nga vendimi i fundit për tarifa, i vitit 2012;    
c) aplikimi për herë të parë për tarifë për shërbimin e kanalizimeve të ujërave të ndotur;   
d) nevoja për të ardhura për mirëmbajtjen e rrjeteve dhe përmirësimin shërbimeve të ofruar.  
6. Gjatë procesit të analizës teknike-ekonomike sipas metodologjisë së llogaritjes së tarifave të përcaktuar në vendimin nr. 42, ERRU-ja ka kërkuar informacion shtesë nga UK Bulqizë, si dhe verifikim të saktësisë së të dhënave të vëna në dispozicion nga shoqëria.   
7. Në vlerësimin e tarifave të propozuara dhe treguesve të performancës, si dhe në analizën ekonomike financiare, janë marrë në konsideratë përmbushja nga UK Bulqizë e kritereve të mëposhtme:   
a) kërkesave të ligjit nr. 8102 si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003, “Për mbrojtjen e konkurrencës”, të ndryshuar (ligji nr. 9121), për moslejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) kërkesave të ligjit nr. 9902, datë 17.4.2008, “Për mbrojtjen e konsumatorëve”, të ndryshuar;   
d) mbulimin 94% të kostos totale të nevojshme për ofrimin e shërbimit të furnizimit me ujë;   
[bookmark: _Hlk526152854]e) orientimin drejt mbulimit të kostove të totale për shërbimet UK;   
f) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë e tyre nga ana e konsumatorëve familjarë;    
g) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen; 
h) propozimin për ndryshimin e tarifave për shërbimin e furnizimin me ujë dhe miratimin e tarifave për herë të parë për shërbimin e kanalizimeve të ujërave të ndotur nga shoqëria, ERRU-ja e gjen të justifikuar, pothuajse në nivelin e propozuar nga shoqëria, referuar analizës tekniko- ekonomike, si dhe objektivave të performancës të përcaktuara.   
8. Në bazë të analizës, verifikimeve dhe komunikimit me stafin drejtues të shoqërisë konsiderohen të arritshëm objektivat e vendosur mbi treguesit e performancës dhe për këtë ERRU-ja rekomandon:
[bookmark: _Hlk69295160][bookmark: _Hlk8043173]a) të verifikojë dhe të vlerësojë të dhënat mbi burimet ujore në lidhje me kapacitetet maksimale dhe shfrytëzuese për të gjithë muajt e vitit. Në vlerësimin e variablit “Ujë i prodhuar” të mbështetet në regjistrimet ditore në çdo depo dhe në kapacitetet mesatare mujore të burimeve në shfrytëzim; 
b) të shfrytëzojë burimet ujore bazuar në kërkesën për ujë të popullsisë së zonës që do të furnizohet. Të mbajë në mënyrë tabelare të dhënat mbi zonat që furnizohen nga secili burim, popullsia e shërbyer, si  dhe sasitë e prodhuara  që hyjnë në sistemin e furnizimit të çdo zone;  
c) të vlerësojë nevojat, dhe të bëjë përpjekje për t’i pajisur me ujëmatës të gjitha burimet e shfrytëzueshme prej saj;
d) të trajnojë stafin profesionist mbi njohjen, hartimin e bilancit të ujit dhe përllogaritjen e komponentëve të tij pranë SHUKALB-it, për të pasur situatë reale mbi UPA; 
e) të organizojë task-forcën me ndihmën edhe të Bashkisë Bulqizë, për evidentimin dhe eliminimin e lidhjeve të paligjshme në rrjetin e shpërndarjes dhe të transmetimit;
f) të bashkëpunojë me OSHEE për verifikimin e numrin të lidhjeve për furnizimin me ujë, duke u bazuar në kontratat e lidhura prej saj;
g) të bëjë përpjekje për përthithjen e investimeve  jo vetëm për rikonstruksionin e rrjetit ekzistues të dëmtuar por edhe për shtrimin e rrjeteve të reja të cilat do të mundësojnë rritjen e zonave të mbuluara me shërbimin e furnizimit me ujë dhe kanalizime; 
h) të zbatojë normën e konsumit prej 150 litra/ditë/person (4.5 m3/ditë/person) për klientët familjarë aforfe sipas vendimit 102 datë 16.3.1992, “Për normat e përdorimit dhe çmimit të ujit të pijshëm në qytet dhe fshat” dhe sipas analizës dhe rregullimit të ERRU-së;
i) të vendosë prioritet pajisjen me matës të klientëve në zonat rurale të cilët faturohen aforfe, në mënyrë që të paguajnë sasinë e ujit që konsumojnë;
j) ERRU-ja vlerëson se numri aktual i punonjësve (të përhershëm dhe të nënkontraktuar) tejkalon nevojën reale për të punësuar, kështu që rekomandohet të reduktohet numri i punonjësve në nivele optimale, në mënyrë që në aplikimin e ardhshëm sipas Metodologjisë së Tarifave, këto kosto të quhen të justifikuara nga ERRU-ja;
k) të ketë nën monitorim të vazhdueshëm klientët që nuk paguajnë, të marrë masa për arkëtimin e faturave korrente dhe të prapambetura; 
l) të krijojë dhe mirëmbajë sisteme të informacionit teknik dhe financiar në përputhje me metodologjinë e vendosjes së tarifave që të mundësohet verifikimi i të dhënave;
m) UK Bulqizë të mbajë sistemet e informacionit për asetet me të gjitha të dhënat për ta, të hartojë planin e menaxhimit të aseteve dhe të mbajë në sistemet e kontabilitetit kostot e amortizimit të aseteve; 
n) të vijojë me investimet e planifikuara, duke shtrirë shërbimin e kanalizimeve në zonën që operon dhe duke eliminuar rrjetin e amortizuar nëpërmjet të cilit operon;  
o) të faturojë për shërbimin KUN të gjithë klientët të cilët mbulohen me shërbim. 
Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë të miratuar me vendim nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902, “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Bulqizë si më poshtë: 
Tabela 3. Tarifat e miratuara nga ERRU-ja për shoqërinë UK Bulqizë
	Kategoria
	Tarifat sipas vendimit në zonën e shërbimit

	Tarifë volumetrike për furnizimin me ujë
	Lek/m3

	Klientë familjarë 
	25

	Klientë publikë
	75

	Klientë publikë (spitale)    
	55

	Klientë privatë
	83.3

	Tarifë volumetrike për KUN
	Lek/m3

	Klientë familjarë
	10

	Klientë publikë
	17

	Klientë privatë
	17

	Tarifë fikse
	Lek/muaj/lidhje

	Konsumatorë familjarë
	100

	Konsumatorë publikë
	100

	Konsumatorë privatë
	100



[bookmark: _Hlk1397188][bookmark: _Hlk8044739]2. Objektivat e treguesve kryesorë të performancës për vitin 2023 për UK Bulqizë do të jenë:
Tabela 4. Objektivat e treguesve të performancës për vitin 2023 sipas ERRU-së
	Treguesit e performancës
	Njësia e matjes
	Niveli i objektivit për vitin 2023 të përcaktuar nga KKRR-ja

	1. Uji pa të ardhura
	%
	40

	2. Mbulimi me ujë*
	%
	69

	3. Mbulimi me KUN*
	%
	26.8

	4. Niveli i matjes
	%
	70.5

	5. Norma e arkëtimit korrent
	%
	83.4 

	6. Norma e arkëtimit të përgjithshëm
	%
	93

	7. Vazhdimësia e furnizimit me ujë
	orë/ditë
	14

	8. Efiçenca e stafit
	staf/1000 lidhje UK
	5.9

	9. Mbulimi i kostove O&M
	%
	113

	10. Mbulimi i kostove totale
	%
	100


*Mbulimi me shërbim FU dhe KUN është rivlerësuar duke marrë për bazë popullsinë sipas Censusit

3. Pagesa rregullatore vjetore për shoqërinë Ujësjellës-Kanalizime Bulqizë sh.a. do të jetë 0.6% e të ardhurave vjetore të parashikuara nga aktiviteti.   
4. Lidhjen e kontratës me UK Bulqizë brenda 30 ditëve nga data e njoftimit sipas pikës 4, të nenit 22, të ligjit nr. 8102.   
5. Shfuqizohet vendimi i KKRR-së nr. 25, datë 17.10.2012, “Për miratimin e tarifave dhe objektivave të performancës për sh.a. U Bulqizë”.   
6. Ky vendim hyn në fuqi me datë 1.10.2022 dhe është i vlefshëm deri në miratimin e tarifave të reja. 
Ky vendim botohet në Fletoren Zyrtare.
KRYETAR
Ndriçim Shani



